Vitolds Mašnovskis

Vitolds Mašnovskis (1942—2024) bija Latvijas kultūras vēsturnieks, enciklopēdists, fotogrāfs un sabiedriskais darbinieks, Latvijas Zinātņu akadēmijas Goda loceklis.

 Dzīvesgājums 
Dzimis Otrā pasaules kara laikā 1942. gada 31. oktobrī Tukuma apriņķa Pūres pagastā ukraiņu karagūstekņa un poļu izcelsmes laukstrādnieces ģimenē.Muižu pētnieks ir aizgājis. Kā dzīvoja un pētīja Vitolds Mašnovskis santa.lv Ineta Meimane, 2024. gada 18. decembrī Mācījās Cēsu arodskolā par virpotāju, vēlāk Rīgā apguva lauksaimniecības ekonomiku padomju un partijas skolā (1970—1973), bija Tumes ciema izpildkomitejas priekšsēdētājs, Kandavas radiorūpnīcas direktora vietnieks.

Vēlāk strādāja par Tukuma rajona laikraksta fotokorespondentu, bija Tukuma mākslas un novadpētniecības muzeja ārštata līdzstrādnieks.

Pēc Latvijas neatkarības atjaunošanas Vitolds Mašnovskis 1993. gadā kļuva par Valsts kultūras pieminekļu aizsardzības inspekcijas Tukuma rajona galveno inspektoru un kopā ar dzīvesbiedri RSU profesori Ženiju Livdāni vāca informāciju par Latvijas kultūras pieminekļiem, arhitektūras un mākslas vēsturi un izveidoja plašu fotoarhīvu un dokumentu krājumu, ko nodeva Herdera institūtam Marburgā Vācijā. No 2012. gada saņēma finansējumu no UNESCO Latvijas Nacionālās komisijas atbalstītā projekta "Latvijas kultūras mantojums".Biedrība „ICOMOS Latvija”

Izdevis enciklopēdiskus izdevumus par Latvijas luterāņu baznīcām un Latvijas muižām.

Miris 2024. gada 16. decembrī.Mūžībā devies kultūras pieminekļu pētnieks Vitolds Mašnovskis lsm.lv 2024. gada 18. decembrī

 Darbi 
 četri enciklopēdiski sējumi "Latvijas luterāņu baznīcas. Vēsture, arhitektūra, māksla, memoriālā kultūra"
 pieci enciklopēdiski sējumi "Muižas Latvijā. Vēsture, arhitektūra, māksla"

 Apbalvojumi 
 Triju Zvaigžņu ordenis, 5. šķira (2009)

 Atsauces 

Kategorija:Latviešu vēsturnieki
Kategorija:Latviešu fotogrāfi
Kategorija:Latvijas Zinātņu akadēmijas goda locekļi
Kategorija:Tukuma novadā dzimušie
Kategorija:Triju Zvaigžņu ordeņa kavalieri